सादिया खातीब

सादिया खातीब ही एक भारतीय अभिनेत्री आहे जी हिंदी चित्रपटांमध्ये काम करते. तिने विधू विनोद चोप्रा यांच्या शिकारा  (२०२०) या चित्रपटातून अभिनय क्षेत्रात पदार्पण केले. ह्या चित्रपटातील भूमीकेसाठी तिला सर्वोत्कृष्ट महिला पदार्पणासाठी फिल्मफेर पुरस्काराचे नामांकन मिळाले होते. खातीब यांनी तेव्हापासून रक्षाबंधन (२०२२) चित्रपटामध्ये काम केले आहे.

 सुरुवातीचे जीवन 
खातीब यांचा जन्म जम्मू आणि काश्मीर राज्यामधील दोडा जिल्ह्यातील भदरवाह शहरात १९९७ मध्ये झाला होता.

 कारकीर्द 
खातीबने २०२० मध्ये चित्रपट निर्माते विधू विनोद चोप्रा यांच्या शिकारा  या नाट्यमय चित्रपटातून हिंदी चित्रपटांमध्ये पदार्पण केले. हा चित्रपट जम्मू आणि काश्मीरमधील बंडखोरीच्या शिखरावर आणि त्यानंतर काश्मिरी पंडितांच्या जीवन व त्यांच्या नरसंहाराच्या वेळीची एक प्रेमकथा सांगतो. १९९० च्या काश्मीरमधील बंडखोरीदरम्यान तिच्या पतीसह तिची जमीन सोडून पळून जाण्यास भाग पाडलेल्या काश्मिरी ब्राह्मण महिलेची भूमिका तिने साकारली आहे जीचे नाव शांती धर आहे. अभिनेता आदिल खानने मुख्य भूमिका साकारली होती. दोघेही काश्मिरी वंशाचे आहेत आणि चोप्रा यांना प्रामाणिकपणा टिकवून ठेवण्यासाठी असेच हवे होते. टाईम्स ऑफ इंडियाच्या पल्लबी डे यांनी लिहिले, "सादिया, तिच्या संसर्गजन्य हास्यासह, ज्या भागात ती तरुणपणाची भूमिका साकारत आहे तिथे ती स्वाभाविक दिसते". टाईम्स ऑफ इंडिया आणि इंडिया टुडे या दोघांनी नवोदित सादिया खातीब आणि आदिल खान यांची प्रशंसा केली. खातीबला फिल्मफेर सर्वोत्तम महिला पदार्पण पुरस्काराचे नामांकन मिळाले.

खातीब पुढे रक्षाबंधन चित्रपटातअक्षय कुमारच्या बहिणीची भूमिका साकारत दिसली. ती त्याच्या विवाहित बहिणीची भूमिका साकारते; पण तिच्या सासरच्यांनी हुंड्याची मागणी केल्याने तिला त्रास होतो आणि परिणामी ती विष पिऊन आत्महत्या करते. चित्रपटाला मिश्र प्रतिक्रिया मिळाल्या. बॉलीवूड हंगामाच्या एका समीक्षकाने चित्रपटाला ५ पैकी ३.५ स्टार दिले आणि लिहिले, "अक्षय कुमार अभिनीत रक्षा बंधन ही एक हृदयस्पर्शी कौटुंबिक गाथा आहे, ज्यामध्ये अत्यंत भावनिक दुसरा भाग चित्रपटाला उंचावतो". तिच्या भूमिकेसाठी तिला कौतुकाचा वर्षाव झाला, समीक्षकांनी म्हटले की "सादिया खतीब जास्तीत जास्त प्रभाव पाडते आणि खूपच आकर्षक दिसते".

खातीब पुढे जॉन अब्राहमसोबत द डिप्लोमॅटमध्ये दिसणार आहे.

 चित्रपटांची यादी 
वर्ष शीर्षक भूमिका नोंदी संदर्भ. २०२० शिकारा शांती सप्रू धर  २०२२ रक्षाबंधन गायत्री अग्रवाल - मिश्रा  २०२५ द डिप्लोमॅट उज्मा अहमद चित्रीकरण चालू 

 पुरस्कार 
वर्ष पुरस्कार श्रेणी चित्रपट निकाल संदर्भ. २०२० फिल्मफेर पुरस्कार सर्वोत्कृष्ट महिला पदार्पण शिकारा 

 संदर्भ 

वर्ग:२१व्या शतकातील भारतीय अभिनेत्री
वर्ग:भारतीय चित्रपट अभिनेत्री
वर्ग:हयात व्यक्ती
वर्ग:जन्म वर्ष गहाळ (जिवंत लोक)